ಕಣ್ಣು ಕಳೆದುಕೊಂಡ ಶಿಕ್ಷಕಿಗೆ ಕಣ್ಣಾದ ಕಿಚ್ಚ ಸುದೀಪ್ ಲಾಕ್ಡೌನ್ ಸಂದರ್ಭದಿಂದಲೂ ಬಹಳಷ್ಟು ಸಮಾಜಮುಖಿ ಕೆಲಸಗಳನ್ನ ಮಾಡ್ತಾ ಇರೋ ಕಿಚ್ಚ ಸುದೀಪ್ ಸದ್ಯ ಮತ್ತೊಂದು ನೆರವಿನಿಂದ ಮನಗೆದ್ದಿದ್ದಾರೆ. ಈ ಬಾರಿ ಶಿಕ್ಷಕಿಯೊಬ್ಬರ ಪಾಲಿಗೆ ನೆರವಾಗಿದ್ದಾರೆ ಕಿಚ್ಚ. ತುರುವೇಕೆರೆ ತಾಲ್ಲೂಕಿನ ನೇತ್ರಾವತಿ ಶಿಕ್ಷಕಿಯಾಗಿ ಕೆಲಸ ನಿರ್ವಹಿಸುತ್ತಿದ್ದರು. ಆದ್ರೆ, ಕೊರೊನಾ ಹೊಡೆತಕ್ಕೆ ಸಿಲುಕಿ, ಇರೋ ಶಿಕ್ಷಕಿ ವೃತ್ತಿಯನ್ನು ಕಳೆದುಕೊಂಡಿದ್ರು. ಜೀವನ ಸಾಗಿಸೋದಕ್ಕೆ ಅಲ್ಲಲ್ಲಿ ಸಣ್ಣ ಪುಟ್ಟ ಕೆಲಸ ಮಾಡಿ ದಿನದೂಡುತ್ತಿದ್ದರು. ಅದರಂತೇ ಕಟ್ಟಿಗೆ ಕಡಿಯುವ ಕೆಲಸಕ್ಕೆ ಸೇರಿಕೊಂಡ್ರು. ಆದ್ರೆ, ವಿಧಿಯಾಟ ನೋಡಿ, ಕಟ್ಟಿಗೆ ಕಡಿಯುವಾಗ ಕಟ್ಟಿಗೆ ಚೂರು ಕಣ್ಣಿಗೆ ಬಡಿದು ಕಣ್ಣು ಕಳೆದುಕೊಂಡು ಸಂಕಷ್ಟಕ್ಕೆ ಸಿಲುಕಿದ್ದರು. ಈ ವಿಷಯ ತಿಳಿದ ಕಿಚ್ಚ ಸುದೀಪ್ ನೆರವಿಗೆ ಮುಂದಾಗಿದ್ದಾರೆ. ಕಿಚ್ಚ ಸುದೀಪ್ ಖುದ್ದು ವೈದ್ಯರ ಬಳಿ ಮಾತಾನಾಡಿ, ಕೇವಲ ಮೂರೇ ದಿನದಲ್ಲಿ ಕಣ್ಣಿನ ಆಪರೇಷನ್ ಮಾಡಿಸ್ತಿದ್ದಾರೆ. ಒಬ್ಬ ಅಣ್ಣನಾಗಿ ನಿನ್ನ ಮುಂದಿನ ಬದುಕನ್ನ ರೂಪಿಸಿ ಕೊಡುತ್ತೇನೆ ಅಂತಾನೂ ಸುದೀಪ್ ನೇತ್ರಾವತಿಗೆ ಭರವಸೆ ನೀಡಿದ್ದಾರೆ. ಸದ್ಯ ಮೋದಿ ಆಸ್ಪತ್ರೆಯಲ್ಲಿ ನೇತ್ರಾವತಿಗೆ ಆಪರೇಷನ್ ನಡೆಯುತ್ತಿದ್ದು, ಹೈದರಾಬಾದ್ನಲ್ಲಿರುವ ಸುದೀಪ್ ಆಪರೇಷನ್ ಅಪ್ಡೇಟ್ಸ್ ಪಡೆದುಕೊಳ್ತಿದ್ದಾರೆ. Tags: eye operation kichcha sudeep kichcha sudeep charitable society social work